CELEX: 32005D0197
Language: mt
Date: 2005-03-09 00:00:00
Title: Id-Deċiżjoni tal-Kummissjoni tad- 9 ta' Marzu 2005 li tapprova l-pjan ta' azzjoni teknika ta' l-2005 sabiex tittejjeb l-istatistika ta' l-agrikoltura (innotifikata taħt in-numru tad-dokument C(2005) 531)

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               155
            
         ID-DEĊIŻJONI TAL-KUMMISSJONI
   tad-9 ta' Marzu 2005
   li tapprova l-pjan ta' azzjoni teknika ta' l-2005 sabiex tittejjeb l-istatistika ta' l-agrikoltura
   (innotifikata taħt in-numru tad-dokument C(2005) 531)
   (2005/197/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill Nru 96/411/KE tal-25 ta' Ġunju 1996 dwar it-titjib ta' l-istatistika ta' l-agrikoltura tal-Komunità (1), u b' mod partikolari l-Artikolu 4(1) u l-Artikolu 6(2) tagħha,
   Billi:
   
               (1)
            
            
               Skond id-Deċiżjoni Nru 96/411/KE, il-Kummissjoni tistabbilixxi pjan ta' azzjoni teknika għall-istatistika ta' l-agrikoltura kull sena.
            
         
               (2)
            
            
               Skond id-Deċiżjoni Nru 96/411/KE, il-Komunità tikkontribwixxi għall-ispejjeż imġarrba mill-Istati Membri fit-twettieq ta' l-adattamenti għal sistemi nazzjonali ta' statistika jew għall-ispejjeż ta' xogħol ta' tħejjija għal bżonnijiet ġodda jew li jiżdiedu li huma parti mill-pjan ta' azzjoni teknika.
            
         
               (3)
            
            
               Huwa essenzjali li tittejjeb l-informazzjoni dwar l-istruttura ta' l-azjendi agrikoli għall-implimentazzjoni tal-politika relatata tal-Komunità.
            
         
               (4)
            
            
               Hemm ħtieġa sabiex tkun imsaħħa s-sistema ta' l-istatistika agrikola u sabiex tissokta l-ħidma appoġġjata mill-pjanijiet ta' azzjoni. Din id-darba ir-reġistri ta' statistika ta' l-irziezet, li huma rekwiżit għar-riċerki kollha ta' l-irziezet u li huma diffikultà kbira fil-biċċa l-kbira ta' l-Istati Membri, huma l-medda ewlenija tal-pjan ta' azzjoni annwali.
            
         
               (5)
            
            
               Il-miżuri previsti f'din id-Deċiżjoni huma bi qbil ma' l-opinjoni tal-Kumitat Permanenti dwar l-Istatistika ta' l-Agrikoltura,
            
         ADOTTAT DIN ID-DEĊIŻJONI:
   Artikolu 1
   Il-pjan ta' azzjoni teknika ta' l-2005 għat-titjib ta' l-istatistika agrikola (TAPAS 2005), hekk kif stipulat fl-Anness, huwa approvat.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, fid-9 ta' Marzu 2005.
      
         
            Għall-Kummissjoni
         
         Joaquin ALMUNIA
         
            Membru tal-Kummissjoni
         
      
   
   
      (1)  ĠU L 162, ta' l-1.7.1996, p. 14. Id-Deċiżjoni kif emendata l-aħħar bid-Deċiżjoni 787/2004/KE tal-Parlament Ewropew u tal-Kunsill (ĠU L 138, tat-30.4.2004, p. 12).
   
      ANNESS
      PJAN TA' AZZJONI TEKNIKA 2005 SABIEX TITTEJJEB L-ISTATISTIKA TA' L-AGRIKOLTURA
      (TAPAS 2005)
      Dawn il-miżuri koperti bil-pjan ta' azzjoni teknika 2005 għat-titjib ta' l-istatistika agrikola għandhom l-għan li jiżviluppaw jew itejbu l-istatistika f' dawn l-oqsma li ġejjin:
      
                  a)
               
               
                  reġistri ta' statistika ta' l-irziezet,
               
            
                  b)
               
               
                  riċerki fuq l-irżiezet iż-żgħar (riċerki ta' l-unitajiet żgħar).
               
            Il-Kummissjoni se tagħmel kontribuzzjoni finanzjarja lil proġetti żviluppati bħala parti minn dawn il-miżuri li mhijiex se taqbeż l-ammonti murija fit-Tabella A għal kull Stat Membru.
      Il-miżuri proposti mill-Istati Membri jikkonċernaw:
      1)   Reġistri ta' statistika ta' l-irziezet
      Id-disponibilità ta' reġistru aġġornat ta' l-azjendi agrikoli hija bażi għal sistema koerenti u integrata ta' statistika agrikola kif ukoll, jekk koordinata ma' reġistri nazzjonali tan-negozji, għodda li tikkontribwixxi għall-integrazzjoni ta' l-informazzjoni agrikola ma' dik ta' setturi oħra.
      Reġistru validu jipprovdi qafas bażiku għall-għażla ta' kampjun. Jekk tkun kompleta u tinkludi informazzjoni xierqa, tista' tippermetti d-disinn effettiv ta' kampjun flimkien ma', per eżempju, stratifikazzjoni skond id-daqs, it-tip ta' attività jew il-lok. Tista' wkoll tqajjem il-kwistjoni ta' rendibilità ta' ċensimenti agrikoli sħaħ. Ir-reġistri jipprovdu wkoll informazzjoni siewja għad-demografija ta' azjendi agrikoli.
      Reġistru armonizzat għandu wkoll jiftaħ il-bieb għall-għażla ta' kapjuni u stħarriġ ta' l-UE li jipprovdi stimi ta' min jorbot fuqhom fil-livell ta' l-UE u li jnaqqas b' mod sostanzjali l-piż li għandhom dawk li jwieġbu l-istħarriġ.
      2)   Stħarriġ fuq unitajiet żgħar
      “Unitajiet żgħar” huma importanti, fir-rigward ta' numri u sehem fil-produzzjoni agrikola, b'mod speċjali fl-Istati Membri l-ġodda. F'uħud minn dawn il-pajjiżi, unitajiet żgħar mhumiex dejjem koperti b' mod adegwat fl-istħarriġ agrikolu, u dan jista' għalhekk iwassal għall-esklużjoni ta' numru kbir ta' unitajiet involuti fil-produzzjoni tal-prodotti agrikoli.
      Fil-qafas ta' l-azzjonijiet tat-TAPAS 2005 fuq unitajiet żgħar, il-Eurostat tistenna kontribuzzjonijiet, inter alia, dwar dawn il-mistoqsijiet li ġejjin.
      X' għandha tkun id-definizzjoni ta' unitajiet żgħar?
      X' għandha tkun l-iċken għatba sabiex dawn it-tip ta' unitajiet ikunu inklużi fir-Reġistri ta' l-Istatistika ta' l-Irziezet?
      Sa liema punt għandhom ikunu koperti l-unitajiet iż-żgħar li huma inklużi f' dawn it-tip ta' reġistri (fir-rigward ta' frekwenza, karatteristiċi)?
      Tabella A
      PJAN TA' AZZJONI TEKNIKA 2005
      EU 25
      Kontribuzzjoni finanzjarja massima tal-Komunità lill-ispiża mġarrba
      
                  (f'eluf ta' euro)
               
            
                  Pajjiżi
               
               
                  Reġistru ta' rziezet
               
               
                  Unitajiet żgħar
               
               
                  TOTAL
               
            
                  CZ
               
               
                  60 000 
               
               
                   
               
               
                  60 000 
               
            
                  DE
               
               
                  243 000 
               
               
                   
               
               
                  243 000 
               
            
                  EE
               
               
                  53 856 
               
               
                   
               
               
                  53 856 
               
            
                  IT
               
               
                  311 440 
               
               
                   
               
               
                  311 440 
               
            
                  CY
               
               
                  42 000 
               
               
                   
               
               
                  42 000 
               
            
                  LV
               
               
                  64 069 
               
               
                  18 083 
               
               
                  82 152 
               
            
                  LT
               
               
                   
               
               
                  9 000 
               
               
                  9 000 
               
            
                  HU
               
               
                   
               
               
                  29 700 
               
               
                  29 700 
               
            
                  AT
               
               
                  446 639 
               
               
                   
               
               
                  446 639 
               
            
                  PL
               
               
                  45 000 
               
               
                   
               
               
                  45 000 
               
            
                  PT
               
               
                  175 844 
               
               
                   
               
               
                  175 844 
               
            
                  SI
               
               
                   
               
               
                  113 400 
               
               
                  113 400 
               
            
                  SK
               
               
                  54 000 
               
               
                  45 000 
               
               
                  99 000 
               
            
                  UK
               
               
                  187 000 
               
               
                   
               
               
                  187 000 
               
            
                  Total
               
               
                  1 682 849 
               
               
                  215 183 
               
               
                  1 898 032